Kempinski Hotel Corvinus

A Kempinski Hotel Corvinus Budapest ötcsillagos luxusszálloda, a Kempinski csoport tagja. Története és elhelyezkedése A szálloda a belvárosban, az V. kerületben, az Erzsébet tér 7–8. alatt található, közel a Deák Ferenc térhez, a Duna-parthoz, a Szent István-bazilikához, a Lánchídhoz, az egykori brit nagykövetség mellett. A Kempinski Hotel Corvinus 1992-ben nyílt meg, Grand Hotel Corvinus Kempinski Budapest néven. A C alakú épület Finta József tervei alapján készült. A belváros szívében fekvő épületet szállodának építették, helyet adva 307 szobának, 43 lakosztálynak, 1238 négyzetméteren konferencia- és rendezvénytermeknek, éttermeknek, bároknak, Kempinski The Spa-nak, és üzleteknek. A szálloda névadója Mátyás király. A Kempinski Hotel Corvinus kortárs magyar műalkotások saját gyűjteményével rendelkezik, emellett a Kempinski Galéria teret ad a kortárs magyar művészek műveinek. Művészetpártolás A Kempinski Hotel Corvinus Budapest jelentős műgyűjteménnyel rendelkezik, amelyről több kiadvány is készült az elmúlt években. A Kempinski Hotel Corvinus Budapest Corvinus Műgyűjteményének nagy része a szobákat, lakosztályokat és közös tereket díszíti, az alkotások szinte kizárólag magyar művészek munkái. A szálloda aktívan részt vesz a művészetpártolásban, a Magyarországi Vállalati Gyűjtemények Szövetségének [alapító tagja. Szolgáltatások A luxusszálloda 307 szobával és 43 lakosztállyal rendelkezik. A vendégek számára széleskörű kényelmi szolgáltatásokat kínál, mint például szobaszerviz, mosoda és mélygarázs. Gasztronómiai Negyed és Éttermek A szálloda ad otthont a „Gastronomic Quarter Downtown Budapest” (Belvárosi Gasztronómiai Negyed) egységeinek: ÉS Bisztró: Magyar-bécsi konyha. Büféreggeli, valamint ebéd és vacsora a la carte menükkel. A bisztrót 2024-ben Magyarország legjobb szállodai éttermének választották a World Culinary Awards szavazásán. 2026. márciusában egy kéthónapos felújítás után nyit meg újra. Blue Fox The Bar: Signature koktélok és a la carte menü. Rendszeresen szerepel a világ 500 legjobb bárja listáján. A magas színvonalú kiszolgálás, az italok sokoldalú textúrája, a DJ által játszott zenék és a bár hangulata mind fontos összetevői a Blue Fox élménynek”. Nobu Restaurant: Alapítója a japán sztárséf, Nobu Macuhisza. Az étterem executive chef-je Schreiner Gábor. A jellegzetes Nobu fogások mellett helyi, szezonális alapanyagokból készült különlegességeket is kínálnak. A sushi és sashimi választék a legfinomabb tenger gyümölcseiből készül, míg a meleg ételek gazdag aromákat, réteges textúrákat és izgalmas kulináris utazást kínálnak. The Living Room: A The Living Room elegáns környezetében a vendégeket a la carte reggeli, ebéd és vacsora várja. Délutánonként megkóstolhatják az egyedi, magyar ízeket felvonultató Budapest Délutáni Teát, szombatonként pedig tehetséges fiatal művészek előadásában a Kempinski Concertini minikoncert-sorozatot élvezhetik. ÉS Deli: Az ÉS Deliben a vendégek frissen pörkölt kávékülönlegességeket, frissen préselt gyümölcsleveket, házi készítésű péksüteményeket és szendvicseket fogyaszthatnak, melyek tökéletesek egy gyors ebédre vagy egy uzsonnára. Rendezvények A TEN ROOMS rendezvényszint ideális helyszínt biztosít konferenciák, kiállítások, esküvők és divatbemutatók számára. A 10 tárgyalóterem/szoba maximális kapacitása eléri a 450 főt. Kempinski The Spa A Kempinski The Spa a Kempinski Hotel Corvinus Budapest exkluzív wellness-részlege, amely prémium kezeléseket és szolgáltatásokat kínál. A Spa 2025-ben elnyerte a World Spa Awards díját is mint Magyarország legjobb szállodai spa-ja. Igazgatói Peter J. Leitgeb 1992–1994 Willi Dietz 1994–1997 Stephan Interthal 1997–2006 Henri Blin 2006–2007 Marcus van der Wal 2007–2011 Emile Bootsma 2011–2014 Stephan Interthal 2014– Díjak és elismerések A Kempinski Hotel Corvinus Budapest több nemzetközi díjat és elismerést is kapott eddigi fennállása során, néhány a legutóbbiak közül: Magyarország Vezető Luxusszállodája 2025 – World Travel Awards™ Magyarország legjobb szállodai spája 2025: Kempinski The Spa – World Spa Awards™ Magyarország legjobb MICE szállodája 2025 – World MICE Awards™ Global Hotel Alliance – Az Év Green Collection Szállodája 2024 (2.) EarthCheck tanúsítvány ezüstfokozat (fenntarthatóság) ÉS Bisztró – Magyarország legjobb hotel étterme 2024 – World Culinary Awards™ Jegyzetek Források A Kempinski Hotel Corvinus hivatalos honlapja A művészet és a gasztronómia otthona a főváros szívében – Kempinski Hotel Corvinus Budapest (Világjáró Magazin) Elindul a Magyarországi Vállalati Gyűjtemények Szövetsége(Kreatív) A luxus és művészet találkozása – A Kempinski Hotel gyűjteménye (Art is Business) A Kempinskié lett az ország legjobb spája (Roadster) Budapesti hotel lett az év Green Collection szállodája egy globális versenyen (Turizmus)